《题醉仙图》
元代·方回

晋七贤欤，唐八仙欤。
胸吞万古，气高九天。
粪土轩冕，膏盲林泉。
造性命之阃奥，眇文章之蹄筌。
见李耳于树下，参伏羲于画前。
爰养素于黄庭，亦存神于丹田。
既万累之尽扫，惟一真之独全。
生涯无他，糟丘酒船。
画史游戏，醉态蹁跹。
或相舁扶，或相攀牵。
或袒而舞，或跣而眠。
堂堂八尺，如颓玉山。
炯炯一寸，如珠在渊。
老夫一笑知其然，非愚非痴非狂颠。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。